stanford-oval/wikipedia huggingface dataset:
לוטה קורפוריישן

| --- | --- |

 נתונים כלליים
 בורסה:  בורסת קוריאה (004990) 
 תקופת הפעילות:  24 במרץ 1967 – הווה (58 שנים) 
 מיקום המטה:  סיאול/סונגפה-גאנגדונג 
  
 www.lotte.co.kr
 
לוטה קורפוריישן (בהאנגול: 롯데 그룹 באנגלית: Lotte Corporation) הוא קונצרן דרום קוריאני רב לאומי, השביעי בגודלו בדרום קוריאה. בנוסף לכך, הוא גם יצרן הממתקים הגדול ביותר בדרום קוריאה.
קונצרן לוטה מורכב מכ-100 חברות בת, המעסיקות בסך הכל כ-60 אלף עובדים. החברות שבקבוצה פועלות במדינות רבות מסביב לעולם: סין, תאילנד, מלזיה, אינדונזיה, וייטנאם, הודו, ארצות הברית, הממלכה המאוחדת, רוסיה, הפיליפינים, פקיסטן ופולין.
והן עוסקות בתחומים שונים ומגוונים, כגון: ייצור ממתקים, משקאות, מלונאות, מזון מהיר, קמעונאות, שירותים פיננסים, תעשייה כימית, אלקטרוניקה, מחשוב, בנייה, הוצאה לאור, ובידור.
היסטוריה

ביוני 1948 לוטה הוקמה בטוקיו שביפן על ידי איש העסקים שין קיוק-הו שהיגר מקוריאה. פעילותה הראשונה הייתה ייצור ומכירה של מסטיקים.
באפריל 1967 לאחר שהחברה גדלה והתפתחה, שין הרחיב את פעילותה למולדתו שבדרום קוריאה, ופתח לה סניף מקומי בסיאול שעסק בייצור ממתקים.
ביוני 2010 לוטה רכשה את חברת E. wedel הפולנית אשר עסקה בייצור ממתקים ושוקולדים.
ביולי 2012 לוטה רכשה כ-65.3% ממניות חברת " Hi-Mart" תמורת כ-1.1 מיליארד דולר.
היסטוריה > עלייתה של לוטה

לאחר הפשרת היחסים בין דרום קוריאה ויפן בשנות השישים החברה החלה לנטוע שורשים בקוריאה וצמחה יחד איתה מראשית תקופת התיעוש. במהלך שנות השישים לוטה פעלה בעיקר בתעשיית המזון ובתעשיית האלומיניום. במהלך שנות השבעים לוטה החלה להתרחב לענפים נוספים בקוריאה עם פתיחת מלון לוטה הראשון, הקמת "לוטה יזמות" ורשת המזון המהיר "הלוטריה" ועם רכישת חברות כימיקלים ובניה. שנות השמונים היו שנות הצמיחה המשמעותיות של לוטה בהן היא הרחיבה את עסקיה לארצות הברית, נכנסה לעולם ההייטק עם רכישת FUJIFILM והקימה את Lotte world. בעשרים השנים האחרונות לוטה ביססה את מעמדה כעסק גלובלי ונכנסה לרשימת עשרת העסקים המצליחים ביותר באסיה. וב-2017 נפתח מגדל Lotte world המשמש כמפקדה לניהול עסקי החברה, כבית מלון יוקרתי וכנקודת התצפית "שמי סיאול".
מייסד החברה, שין קיוק-הו, היגר מקוריאה ליפן בשאיפה להפוך לסופר. במהלך שנות ה-40 הוא החליף את השאיפה הזו בשאיפותיו העסקיות, אך אהבתו לספרות לא נעלמה והיא קיבלה ביטוי בשם החברה שמבוסס על כינויה של הגיבורה הספרותית "שארלוט" מהנובלה "the sorrows of a young werther " שנכתבה במאה ה-18 על ידי הסופר הגרמני johann wolfgang von gotthe. השם מייצג את שאיפת החברה להיות אהובה על הבריות כפי ששארלוט נאהבה בעיני כל דמויות הסיפור.
לוטריה

לוטריה (באנגלית: Lotteria) היא רשת מסעדות מזון מהיר במזרח אסיה אשר נוסדה בטוקיו שביפן בספטמבר 1972.
לרשת סניפים ביפן, דרום קוריאה, אינדונזיה, וייטנאם, קמבודיה ומיאנמר.
שם הרשת מורכב משתי מילים מחוברות, האחת "לוטה" שהיא שם חברת האם של הרשת, והשנייה "קפיטריה".
בשנת 1994 הרשת פתחה סניף בסין אך הוא נסגר בשנת 2003 בשל חוסר כדאיות כלכלית.
לוטה מארט

לוטה מארט (באנגלית: Lotte mart) היא היפרמרקט דרום קוריאני שנמצאת בבעלות חברת לוטה ועוסקת במכירת מגוון מצרכים, בגדים, צעצועים, מוצרים אלקטרוניים, וסחורות אחרות.
לוטה מארט פתחה את הסניף הראשון שלה בסיאול באפריל 1998, ובשנת 2006 היא פתחה את הסניף הראשון שלה מחוץ לגבולות דרום קוריאה.
נכון לאוגוסט 2011 ללוטה מארט 199 סניפים בסך הכל (92 בדרום קוריאה, 82 בסין, 23 באינדונזיה ו-13 בווייטנאם).
החזקות נוספות

לוטה מכניסה רווח שנתי בשווי 60 מיליארד דולר ומנהלת מעל 90 עסקים ברחבי העולם בענפי מזון, קמעונאות, כימיקלים, בנייה, ייצור, תיירות, פיננסים ומתן שירותים.
בענף המזון לוטה מנהלת עסקי: קונדיטוריה, משקאות צ'ילסונג, ייצור מזון וממתקים, נסטלה-קוריאה, מרכזי מחקר ופיתוח ועסקי מסעדנות.
בענף הקמעונאות לוטה מנהלת עסקי: כלבו, שוק, סופר, זכיינות רשת seven, חנויות קניות לבית, אתרי קניות, מוצרי טיפוח ובריאות, בתי קולנוע, חנויות בגדים וגידול וייבוא חקלאי.
בענף הכימיקלים, בניה וייצור לוטה מנהלת עסקי: MCC, ייעוץ אנרגיה, ניהול בניה ועסקים, אלקטרומכניקה, אלומיניום, כימיקלים, וייצור מצלמות canon וfujifilm.
ובענף התיירות, שירותים ופיננסים לוטה מנהלת עסקי: לוגיסטיקה גלובלית, השכרת רכבים, אתרי נופש, דיוטי פרי, קרן האומנות של לוטה, לוטה נכסים ופיתוח, המוסד של לוטה לאסטרטגיה עסקית וכלכלה, קרנות רווחה, מגרשי גולף, פארק השעשועים, אקדמיה, פיתוח נכסים, קבוצת בייסבול, קרן מלגאות, תקשורת, טיולים, מלונאות, פיננסים וכספומטים
לוטה היי-מארט - Lotte Hi-Mart - רשת קמעונאות של מוצרים אלקטרוניים שהוקמה בשנת 1993. הרשת מפעילה כ-290 חנויות בדרום קוריאה.
לוטה סינמה - Lotte Cinema - רשת בתי קולנוע שהוקמה בשנת 1999.
לוטה קארד - Lotte Card - חברת כרטיסי אשראי שהוקמה בדצמבר 2002.
לוטה וורלד - Lotte World - מתחם בילוי מרכזי בסיאול המורכב מ-2 פארקי שעשועים, אי מלאכותי אשר נבנה על אגם, מוזיאון, מלון יוקרה, מתקני ספורט, ובית קולנוע. המתחם נפתח לראשונה ביולי 1989 והוא זוכה למעל 7 מיליון מבקרים מדי שנה.
לוטה מלונאות ונופש - Lotte Hotels and Resorts - רשת מלונות יוקרה שהוקמה במאי 1973.
לוטה קפיטל - Lotte Capital - חברת פיננסים שהוקמה בנובמבר 1995.
לוטה סרטי בידור - Lotte Entertainment films - חברת הפקות והפצה של סרטים שנוסדה בספטמבר 2003.
סוגיות פוליטיות שנקשרו לחברה

הנשיא, פאק צ'ונג-הי, החליף את המודל הכלכלי של דרום קוריאה מכלכלת חקלאות לכלכלת תעשייה. לאחר נרמול יחסי קוריאה-יפן, ממשלת דרום קוריאה קיבלה נכסים שהולאמו על ידי יפן בתקופת הכיבוש ומכרה אותם בזול למשפחות המקורבות לשלטון. נכסים אלו, לצד המדיניות לחיזוק התעשייה המקומית בעזרת מכסי מגן ועידוד ייצוא, איפשרו למשפחות המקורבות לשלטון, ובפרט למשפחת שין, להפוך את החברות שלהן לקונגלומרטים חוצי סקטורים וגבולות. הקשר בין הצ'יבולים לשלטון הקוריאני המשיך להתחזק ומנהלי תאגידים רבים שהורשעו בעבירות שוחד והעלמת מס זכו לחנינה מנשיאי קוריאה או לדחיית מאסר. פרשת השחיטות של הנשיאה פאק גונג-הייה הובילה לחקירות מקיפות בצ'יבולים הגדולים בקוריאה שהביאו להרשעת מנכ"ל החברה, שין דונג-בין.
ב-2017 לוטה נקלעה למשבר עם ממשלת סין שפרץ לאחר שהיא נכנעה ללחץ מצד ממשלת דרום קוריאה ואישרה פריסת מערכות הגנה אווירית אמריקאיות בשטחיה. במהלך המשבר ממשלת סין החרימה 80% מעסקי לוטה בסין.
הסכסוך המשפחתי

מייסד לוטה, שין קיוק-הו, לא ויתר על מעמדו בחברה ולא מינה יורש באופן חד משמעי. היעדר יורש ברור הוביל ב-2015 לסכסוך פומבי בין שין דונג-ג'ו, הבן הבכור שהיה יורשו הרשמי של מנכ"ל החברה, לבין שין דונג-הי, הבן הצעיר שניהל את ענייני החברה בפועל משנת 2011. המאבק על ניהול החברה נגמר בניצחון שין דונג-הי, שנתמך על ידי בעלי המניות, ובהסרתו של שין דונג-ג'ו מהתפקידים הניהוליים של החברה. הסכסוך הפומבי גרם לצניחה בערך המניות, לירידה של כ-23 טריליון וון בשווי התאגיד. ולפתיחת חקירה משטרתית מעמיקה על התנהלות התאגיד.
סוגיות משפטיות

במהלך 2016 חברת לוטה נמצאה תחת חקירות בנוגע לחשדות על העלמת מס, הוצאת כספים מקרנות במרמה והפרת אמונים. במסגרת ההליך המשפטי הוגשו כתבי אישום נגד 22 בעלי תפקידים בכירים בחברה.משפחת שין הואשמה בהעלמת מס בשווי 76 מיליון דולר והוצאת 46 מיליון דולר במרמה מקרנות החברה. שין יאנג-ג'ה, ביתו של שין קיוק-הו ומנהלת "לוטה קניות" הורשעה במרמה והפרת המונים ונשפטה לשלוש שנות מאסר. שין קיוק-הו עצמו נשפט לארבע שנות מאסר אך בשל גילו ומצבו הרפואי הוא לא נשלח לריצוי עונשו.
בשנת 2018 שין דונג-הי, מנכ"ל לוטה הנוכחי, הורשע במתן שוחד לבכירים פוליטיים מסביבת הנשיאה לשעבר פאק גונג-הייה במטרה לזכות באישור לפתיחת חנויות דיוטי פרי נוספות ונידון לשלושים חודשי מאסר, אך גזר דינו נדחה בארבע שנים
הערות שוליים

↑  מקור שם החברה הוא לא קוריאני ולא יפני, אלא גרמני.
↑  איציק יונה, לוטה בערפל – קבוצת Lotte בצרות, באתר ״הקוריאנים״ - המדריך לקוריאה, ‏10 במרס, 2025
1 2 3  John Kang, Founder Of Korean Retail Giant Lotte Group Dies At 98, Forbes (באנגלית)
↑  LOTTE, www.lotte.co.kr (באנגלית)
1 2  How Lotte went from making gum to a global leisure giant, South China Morning Post, ‏2020-04-11 (באנגלית)
↑  Introduction of Tower ㅣ LOTTE WORLD TOWER, www.lwt.co.kr (באנגלית)
↑  How Lotte went from making gum to a global leisure giant, South China Morning Post, ‏2020-04-11 (באנגלית)
↑  LOTTE, web.archive.org, ‏2013-05-12
1 2 3  "Lotte leadership indicted for embezzlement and tax evasion". BBC News (באנגלית בריטית). 2016-10-19. נבדק ב-2020-10-18.
1 2  LOTTE, www.lotte.co.kr (באנגלית)
↑  LOTTE, www.lotte.co.kr (באנגלית)
↑  LOTTE, www.lotte.co.kr (באנגלית)
1 2 3  אילן בכר, דרום קוריאה להכיר עולם חדש, תל אביב: מעריב, 2012
1 2  Shin Dong-bin, Forbes (באנגלית)
↑  Lotte Owner Family Feud Sends Shares into Tailspin, english.chosun.com (באנגלית)
1 2  "South Korea's powerful Lotte family goes on trial". BBC News (באנגלית בריטית). 2017-03-21. נבדק ב-2020-10-18.
אחמד פתאלי

אחמד פתאלי (ערבית: أحمد فتالي) הוא ראש מועצת ע'ג'ר מאז שנת 2003.
פתאלי הוא בן אחותו של ראש המועצה הקודם והוותיק של הכפר, השייח סלמאן אלח'טיב, אשר הנהיגו אותו מאז כיבושו במלחמת ששת הימים ועד שנת 2003. כבר בקדנציה האחרונה של אלח'טיב ביקש לפרוש מהתפקיד אולם תושבי הכפר ביקשו ממנו להאריך כהונתו. בבחירות 2003 הודיע שלא יתמודד, וישנן טענות כי הציע את פתאלי למחליפו.
פתאלי שימש כמורה שנים רבות וטרם בחירתו לראשות המועצה שימש כסגן מנהל בית הספר היסודי ביישוב ומנהל מרכז התרבות של הכפר. עוד טרם בחירתו נחשב למנהיג רוחני ולדמות אהודה ביישוב. הוא נבחר לראשות המועצה ב-2003 כשהיה בגיל 43, ללא מועמדים אחרים לתפקיד, וגם במערכות הבחירות לאחר מכן איש לא התמודד מולו.
בשנת 2012 הקים בסיוע מפעל הפיס את 'גן השלום' ביישוב כסמל לשלום בין העמים. בלשכתו הציב את סמלי המדינה ותמונות ראש הממשלה והנשיא. פתאלי שם דגש על פיתוח התיירות בכפר, על אף המגבלה המחייבת תיאום מראש עם הצבא של כניסת ישראלים לשטחו.
בשנת 2024, בתקופת כהונתו, אושרה הרחבת הכפר והקמת שכונה נוספת בו.
פתאלי נשוי, ואב לשמונה.
הערות שוליים

1 2 3  מאת אורי אס, גם השנה לא יתקיימו בחירות בכפר שחציו בלבנון, באתר הארץ, 26 באוקטובר 2003
↑  זיו ריינשטיין‏, רג'ר: הכפר הישראלי שבלבנון, באתר וואלה, 8 בינואר 2022
↑  דווקא עכשיו: אושרה הרחבת כפר ע׳ג׳ר, הממוקם על הגבול בין ישראל ללבנון
ערך זה הוא קצרמרבנושא אישים. אתם מוזמנים לתרום לוויקיפדיה ו.
טלמאניה

| --- | --- |
צילום מסך מתוך התוכנית. מימין לשמאל: שפריץ, פליקס ונתניה.
צילום מסך מתוך התוכנית. מימין לשמאל: שפריץ, פליקס ונתניה.
 סוגה:  רצועת שידור
 מדבבים:  תומר שרון, סיון שביט
 ארץ מקור:  ישראל ישראל
 שפות:  עברית
 תוכנית מקור:  המגנט
 שידור
 רשת שידור:  ערוץ הילדים
 תקופת שידור מקורית:  2001–2006
טלמאניה הייתה רצועת שידור ששודרה בערוץ הילדים בשעות הערב בשנים 2001–2006. במסגרת הרצועה שודרו מספר סדרות אנימציה וגם סרטוני אנימציה מקוריים ששודרו בין התוכניות. בנוסף שודרו מספר קליפים מצוירים המציגים דמויות מהסדרות כאשר ברקע נשמעים שירים ים תיכוניים כגון הפרח בגני של זוהר ארגוב והמנגינה היוונית Zorba. כמו כן, במסגרת הרצועה הופיעו קליפים מצוירים לשירים מהאלבום "קצרים בראש קצרים בלב" של להקת "המסריחים", ביניהם "סמל מין" ו"סרטים מצוירים". הרעיון לרצועה נהגה בעקבות הפופולריות העצומה שלה זכו שלוש הדמויות המובילות את טלמאניה, פליקס, שפריץ ונתניה, אשר החלה בתור חידה יומית במסגרת שידורי המגנט, אשר על פיה שפריץ ונתניה מתווכחים ביניהם על הנושא הנשאל באותו יום ועל המשתתפים היה לגלות מי מביניהם צודק. כמו כן, דמויותיהם של שפריץ ונתניה היו מגיחים בזמן השידור והיו זורקים הערות כדוגמת ״זוועה בשידור חי!״ (שפריץ), ״ככה זה בעולם הזוהר, תמיד אין זמן. תמיד״ (נתניה) וכדומה. משום הצלחת הפינה, הדמויות תורגמו למרצ׳נדייז, כדוגמת מחברות, וכן קיבלו את הרצועה המדוברת.
סרטוני טלמאניה

סרטוני האנימציה המקוריים של טלמאניה הציגו שלוש דמויות: שפריץ, פליקס ונתניה.
סרטוני טלמאניה > עיצוב

הסדרה נוצרה ב-2000, במשרדי שורטקאט פילמס בתל אביב.
הילה הראל - עיצוב דמויות ובימוי אנימציה
נועה דולברג - עיצוב
מאיה רביב - אנימציה
סרטוני טלמאניה > דמויות

שפריץ (תומר שרון) - ערס. נוטה להתעצבן בקלות ומרבה בניבולי פה ודיבורים מיניים. הגיש פינה בשם "אי צדק". מעריץ גדול של להקת "המסריחים". הלהקה הייתה קיימת במציאות ושרון, המדבב את שפריץ, היה בעצמו חבר בה יחד עם רן שריג, אדם הורוביץ והמוזיקאי עוש (ישי אדר).
פליקס (תומר שרון) - תינוק. לא נטה לדבר רבות. לפליקס יש תמיד פרצוף כועס וחיתולו מלוכלך בצואתו.
נתניה (סיון שביט) - פקצה. נוהגת לנפח בלוני מסטיק ולפוצץ אותם במהירות. הגישה פינה בשם "שלי, נתניה", בה יעצה לבנות בנושאים נשיים אך באופן פרובוקטיבי, כגון האם מותר ללעוס מסטיק בזמן נשיקה צרפתית.
חומוס - כלבו של שפריץ. לרוב לא מוצג בסדרה.
שפריץ ונתניה נהגו להופיע רבות במהלך השידורים, כל פעם לפרק-זמן קצר מאוד, ולומר דברים שונים. שפריץ נהג להתלונן בדבריו ודבריה של נתניה היו חיוביים יותר. שפריץ הנחה שעשועון טריוויה בשם "המתלבטת". בשעשועון זה היה על צופי ערוץ הילדים להיות "המוח הנייד" של נתניה ובכך לסייע לה. השאלות שנשאלו היו ברמות-קושי שונות, כדלקמן:
רמת-הקושי הנמוכה ביותר הייתה "מכון יופי".
רמת-הקושי השנייה הכי נמוכה הייתה "מכון כושר".
רמת-הקושי השנייה הכי גבוהה הייתה "מכון רישוי".
רמת-הקושי הגבוהה ביותר הייתה "מכון ויצמן".
תוכניות מוקדמות

לפני שטלמאניה קיבלה את השם הרשמי שלה היו שתי תוכניות מוקדמות שהיוו את המקור לסדרה
שש פלוס - שש פלוס הייתה רצועת שידורים לנוער ששידרה סדרות אמריקאיות (מצולמות ואנימציה) בשפת המקור. רצועת השידורים הזו הוסרה כאשר טלמאניה (בפורמט השני) תפסו רצועה זו
המתלבטת - "המתלבטת" הייתה פינה ששודרה באולפן ערוץ הילדים (המגנט) בהנחייתם של שפריץ ונתניה (שם דמויותיהם הוצגו לראשונה).
בנוסף דמויותיהם של שפריץ ונתניה מדי פעם צצו בזמן השידור של האולפן והעירו הערה צינית לגבי המתרחש באולפן.
פורמטי התוכנית

עקב הפופולריות של שפריץ ונתניה הוחלט לתת להם תוכנית משלהם. אל שניהם נוספו פליקס התינוק והכלב חומוס. לתוכנית היו שלושה פורמטים שונים:
פורמט ראשון - בפורמט הראשון טלמאניה הייתה תוכנית ששודרה בשעות אחר הצהריים במהלך שידורי "המגנט" (פורמט השידורים החיים השני של ערוץ הילדים). בפרקים הראשונים התוכנית ארכה כחמש דקות והתקיימה בסלון ביתו של שפריץ ובמהלכה שלוש הדמויות ישבו מול הטלוויזיה והעבירו ביקורות סרקסטיות ומשעשעות על הסדרות השונות של הערוץ. מאוחר יותר התוכנית הוארכה לבין שמונה לעשר דקות ובנוסף לסלון ביתו של שפריץ נוספו שלושה מיקומים חדשים: אי בודד, מטוס ולימוזינה שכמובן גם במיקומים אלו הדמויות יושבות מול הטלוויזיה. בנוסך לביקורות העוקצניות על תוכניות הערוץ, כל פרק הכיל עלילה ממשית (שבדרך כלל מערבת צרה בה הסתבכו הגיבורים) לדוגמה: חטיפת הכלב חומוס או מתחזה שמתכננת לתפוס את מקומה של נתניה האמיתית. שידורים חוזרים של הפרקים הארוכים יותר שודרו בשעות הערב.
פורמט שני - בשנת 2003, לאחר שינוי פורמט השידורים החיים של ערוץ הילדים וירידת המגנט הוחלט לשנות במקביל גם את הפורמט של טלמאניה. התוכנית הפכה לרצועת שידור של שעתיים ששודרה בשעות הערב. במהלך הרצועה שודרו סדרות אנימציה מצפון אמריקה ואירופה בשפה האנגלית (כולל סדרות ששודרו בשעות מוקדמות יותר בדיבוב לעברית). במקום המערכון הארוך של הפורמט הראשון, פליקס, שפריץ ונתניה העבירו מערכונים קצרים באורך של דקה עד שלוש דקות. המערכונים שימשו כמעברונים בין הסדרות השונות ששודרו ברצועה. במערכונים אלו בדרך כלל הייתה התייחסות לצופה או לסדרה שתשודר לאחר מכן. בנוסף למערכונים נוספו שתי פינות ששודרו בין הסדרות של הרצועה. הפינה הראשונה נקראת "שלי, נתניה" במהלכה נתניה ייעוץ לנערות מתבגרות בנושאים פרובוקטיביים והומוריסטים. הפינה השנייה היא "פסוקו של יום" במהלכה שפריץ מספר סיפור קצר לפני השינה העוסק בנושאים שלא קשורים לעולם הילדים. בנוסף פורמט זה גם כלל מעברונים בכיכוב הדמויות של הסדרות ששודרו ברצועה וקליפים שונים. במהלך 2003, בסופי שבוע, המערכונים הארוכים מהפורמט הראשון פתחו את שידורי הרצועה. אך שידורם הופסק בסוף השנה.
פורמט שלישי - בשנת 2006 ערוץ הילדים הוסיף רצועת שידור שנקראת "טלמאנגה" ששידרה סדרות אנימה בשפת המקור. "טלמאניה" שעד הייתה רצועת שידור של שעתיים, קוצרה והפכה לרצועת שידור של שעה ואילו השעה השנייה הוסבה לשעה עבור "טלמאנגה". עם קיצור השעה של טלמאניה הוחלט להסיר לחלוטין את המערכונים של פליקס, שפריץ ונתניה על מנת להספיק לשדר את הסדרות בלי שהמערכונים "יגנבו" מהם זמן מסך. ומאוחר יותר גם המעברונים של טלמאניה הוסרו. שתי רצועות אלו שודרו במקביל עד שנת 2009 שבה שתי הרצועות הוסרו.
סדרות ששודרו ברצועה

אלה סדרות האנימציה ששודרו בטלמאניה. הסדרות שודרו באנגלית עם תרגום לעברית.
סדרות ששודרו ברצועה > סדרות אנימציה ששודרו תחת מותג 6+ (1994-2001)

משפחת סימפסון (The Simpsons)
אוגי והמקקים (Oggy and the Cockroaches) (המשיך לטלמאניה)
תופסים ראש (Stickin' Around)
היסטריה! (!Histeria) (המשיך לטלמאניה)
פינקי והמוח (Pinky and the Brain) (המשיך לטלמאניה)
אנימניאקס (Animaniacs)
בוב ומרגרט (Bob and Margaret) (המשיך לטלמאניה)
דאון טאון (Downtown)
פרה ותרנגול (Cow and Chicken) (המשיך לטלמאניה)
פריקזויד (!Freakazoid)
עולם מכושף (Witch World) (המשיך לטלמאניה)
חלולים בחלל (Space Goofs) (המשיך לטלמאניה)
המעבדה של דקסטר (Dexter's Laboratory) (המשיך לטלמאניה)
המופע של רן וסטימפי (The Ren and Stimpy Show)
סדרות ששודרו ברצועה > סדרות ששודרו בתקופה הראשונה של טלמאניה (אפריל 2001-אפריל 2006) > 2001

המעבדה של דקסטר (Dexter's Laboratory)
אוגי והמקקים (Oggy and the Cockroaches)
פרה ותרנגול (Cow and Chicken)
משפחת הפיראטים (Pirate Family)
אייס ונטורה: בלש בצחוק (Ace Ventura: Pet Detective)
חופרי הקברים (The Gravediggers Squad)
פוקימון 3 (Pokémon: The Johto Journeys) (שידור באנגלית במקביל לשידור בדיבוב לעברית במסגרת "המגנט")
נשואים פלוס (Married... With Childern)
האחים פלאב (The Brothers Flub)
האבירים הגדולים (The Big Knights)
קרוקדו (Crocadoo)
המופע של רן וסטימפי (The Ren and Stimpy Show)
אקס דאקס (X-DuckX)
עולם מכושף (Witch World)
חלולים בחלל (Space Goofs)
משפחת בסקרוויל (The Baskervilles)
פינקי והמוח (Pinky and the Brain)
ערפדים, פיראטים וחייזרים (Vampires Pirates and Aliens)
סדרות ששודרו ברצועה > סדרות ששודרו בתקופה הראשונה של טלמאניה (אפריל 2001-אפריל 2006) > 2002

היסטריה! (!Histeria)
בוב ומרגרט (Bob and Margaret)
החיים על פי רוקו (Rocko's Modern Life)
מפלצות אמיתיות (Aaaah! Real Monsters)
בנות הפאוור פאף (The Powerpuff Girls)
ג'וני בראבו (Johnny Bravo)
אד, אדד ואדי (Ed, Edd n Eddy)
אמיץ הכלב הפחדן (Courage the Cowardly Dog)
סמור אנוכי (I Am Weasel)
סדרות ששודרו ברצועה > סדרות ששודרו בתקופה הראשונה של טלמאניה (אפריל 2001-אפריל 2006) > 2003

בית ספר לשוטרים (Police Academy)
בית ספר לגלדיאטורים (Gladiator Academy)
ברווזי הכרך (Sitting Ducks)
המסכה: הסדרה המצוירת (The Mask: The Animated Series)
ג'ק הסמוראי (Samurai Jack)
גומר (Goomer)
סדרות ששודרו ברצועה > סדרות ששודרו בתקופה הראשונה של טלמאניה (אפריל 2001-אפריל 2006) > 2004

עכברושים (Ratz)
הבנים והבנות (Girlstuff/Boystuff)
הרחפנים (Spaced Out)
גארפילד (Garfield and Friends)
קלון היי (Clone High)
החלל הפרוע (Cosmic Cowboys)
מוצ'ה לוצ'ה (Mucha Lucha)
שין-צ'אן (Shin Chan)
העולם המטורף של טקס אייוורי (The Wacky World of Tex Avery)
סדרות ששודרו ברצועה > סדרות ששודרו בתקופה הראשונה של טלמאניה (אפריל 2001-אפריל 2006) > 2005

קורניל וברני (Corneil and Bernie)
טונסילבניה (Toonsylvania)
שם קוד: ילדי השכונה (Codename: Kids Next Door)
שוטרים בקצב (Funky Cops)
הורים גנובים (The Fairly OddParents)
סם ומקס (The Adventures of Sam and Max: Freelance Police)
גברים בשחור (Men in Black: The Series)
הקניון (6teen)
סדרות ששודרו ברצועה > סדרות ששודרו בתקופה הראשונה של טלמאניה (אפריל 2001-אפריל 2006) > 2006

זבנג!
סדרות ששודרו ברצועה > סדרות ששודרו בתקופה השנייה של טלמאניה (מאי 2006-אוקטובר 2009) > שידורים חוזרים של הפקות מקור

החבר'ה הטובים
הילדים מגבעת נפוליאון
הפיג'מות
אדומות
כל שבת שנייה
המחסן של כאילו
היכל התהילה
סדרות ששודרו ברצועה > סדרות ששודרו בתקופה השנייה של טלמאניה (מאי 2006-אוקטובר 2009) > סדרות אנימציה

תעלומות מובייל (Moville Mysteries)
הרפתקאותיו של ארצ'י (Archie's Weird Mysteries)
מרוצי החייזרים (Alien Racers)
קארל בריבוע (Carl Squared)
מעבר לזמן (Time Jam: Valerian and Laureline)
אי-שרדות (Total Drama Island)
ויוה פיניאטה (Viva Piñata)
כדור הארץ לאמה (Four Eyes!)
להיות איאן (Being Ian)
סדרות ששודרו ברצועה > סדרות ששודרו בתקופה השנייה של טלמאניה (מאי 2006-אוקטובר 2009) > סדרות רכש (לייב אקשן)

מדיה פלאטה (½ falta)
תיכון מדיסון (Madison)
מועדון האוכף (The Saddle Club)
שידור חופשי (Radio Free Roscoe)
ההורים שלי חייזרים (My Parents are Aliens)
אייס לייטנינג (Ace Lightning)
טאינה (Taina)
האם אתם פוחדים בחושך (Are You Afraid of the Dark?)
סיפורה של טרייסי ביקר (The Story of Tracey Beaker)
טלמאנגה

במהלך 2006, ערוץ הילדים הרחיב את שידורי טלמאניה וחילק אותה לשתי רצועות: טלמאניה וטלמאנגה. בעוד טלמאניה שידרה סדרות אנימציה מצפון אמריקה ואירופה, טלמאנגה שידרה סדרות אנימה בשפה היפנית בשעות הלילה. שתי הרצועות שודרו במקביל עד 2009.
טלמאנגה > סדרות

אינויאשה (InuYasha)
שין-צ'אן (Shin Chan)
זוידס (Zoids: Chaotic Century וסדרת ההמשך Zoids: New Century)
פרוטס באסקט (Fruits Basket)
היקארו נו גו (Hikaru no Go)
סאקורה לוכדת הקלפים (Cardcaptor Sakura)
צובאסה כרוניקל (Tsubasa: Reservoir Chronicle)
יו יו האקושו (Yu Yu Hakusho)
נארוטו (Naruto)
בליץ' (Bleach)
שבעת הסמוראים (Samurai 7)
ראנמה חצי (Ranma ½)
דרגון בול זי (Dragon Ball Z) (שודר בדיבוב המקורי לעברית)
סרטי דרגון בול Z ששודרו בשפת המקור (יפנית)
קליידו סטאר (Kaleido Star)
שוגר שוגר רון (Sugar Sugar Rune)
הבמה העליזה

| --- | --- |
אין תמונה חופשית
 מידע כללי
 סוג:  להקת תיאטרון 
 מיקום:  בודפשט 
 מדינה:  הונגריה 
 הקמה ובנייה
 תקופת הבנייה:  ? – 12 בספטמבר 1951
 תאריך פתיחה רשמי:  12 בספטמבר 1951 
 תאריך פירוק:  31 בדצמבר 1996 
 
 קואורדינטות:  47°30′07″N 19°03′25″E﻿ / ﻿47.501861111111°N 19.057027777778°E﻿ / 47.501861111111; 19.057027777778
 he
 
תיאטרון הבמה העליזה (בהונגרית: Vidám Színpad) כקברט הפוליטי של בירת הונגריה, פתח את שעריו ב־12 בספטמבר 1951, ברחוב רוואי 18, באתר של ה"התיאטרון העליז". הבמה העליזה הוקמה מהלהקה המורחבת של "הווריאטה הקמרי" בהניהולו האמנותי של פטר גאל. הוא ייסד מופעי קברט פוליטי, לפעמים למטרות תעמולה. התיאטרון נסגר על ידי האספה הכללית של עיריית בודפשט ב־31 בדצמבר 1996, ללא קביעת "יורש משפטי". בצוות הגדול היו יהודים רבים כמנחים, במאים, דרמטורגים, מנהלים, שחקנים וכותבים (רובם ככולם היו ניצולי השואה).
היסטוריה

בתחילת המופעים צפו בהם בעיקר אזרחי רובע 6 ו-7, אחר כך ביקרו בתיאטרון מכל המפעלים הגדולים בבודפשט. בין המנחים של ההופעות ומציגי דברי הקישור ההומוריסטיים הבולטים היו סילארד דרווש, בלאז' סוהאי, זיגפריד ברכפלד, אנדראש קושה, לאסלו קזאל ודז'ה קלר.
ב-12 בספטמבר 1951 הפך תיאטרון ה"וארייטה הקמרי" ברחוב רוואי 18 בבודפשט לתיאטרון "הבמה העליזה", הלהקה המורחבת של מחלקת הקברט שהופרדה מהוואריטה הקמרי הקודם הוקם ונוהל על ידי פטר גאל עד שנת 1957. בתקופה זו, המנהל העסקי-כלכלי של התיאטרון היה דז'ה שבשטין, הבמאי הראשי היה טיבור הגדוש, הדרמטורג היה איבאן סנש, מעצב התפאורה היה אריק פוגל, והמנהל המוזיקלי היה סאבולץ' פנייש. בקברט הפוליטי בוצעו סצנות קצרות ושירים לפני הווילון הסגור בין שני הקטעים או המערכונים, תוך תשומת לב רבה למסורות המתקדמות של הז'אנר באותה תקופה, שנמזגו בתוכן מעודכן. גאל אמר זאת כך:
| 0 | 1 | 2 |
| --- | --- | --- |
| ” |  "אנחנו רוצים לחדד את הביקורת. אנו מחנכים את האיש של ימינו על ידי מראה גבו בעיצומם של תנאי חייו שלו. בנוסף ליצירותיהם של הסופרים המודרניים שלנו, התוכנית שלנו תכלול יצירות של הומוריסטים ותיקים מתקדמים הונגריים, ו-סאטיריקנים זרים אחרים." | “ |


בין השנים 1957–1967 מילא אישטוואן פייר את תפקיד המנהל. הוא היה עיתונאי וכותב כמה סצנות קברט, השתמש בזולטאן נמש ופאל רווס כדרמטורגים, והבמאים היו יוזיף ז'ודי וטיבור קלמאר.
עם הקמת הבמה העליזה בשנת 1951 השלטון ביקש להפגין כלפי חוץ: "תראו, גם אצלנו יש חופש דיבור וביטוי", כאשר למעשה זו הייתה סוגה משגשגת בהונגריה מאז תחילת המאה ה-20 - עם סופרים כמו אנדרה אדי, דז'ה קוסטולאני, ז'יגמונד מוריץ, לאיוש זילאהי, ארנו ספ, פרידייש קארינתי, אנדרה נאג' ולאסלו בקפי - שניסו לשרת אותו. דז'ה קלר הפך גם לחבר המייסד של התיאטרון, בו עבד שתים עשרה שנים, במלאת 15 שנה להקמתו, הוא נבחר כחבר לנצח. בשיקול דעתו השנון והחכם הוא ידע "כמה רחוק ללכת", שגרם לקהל לחשוב ולהשלים את דבריו בראשו.
הפופולריות של קומיקאים וגיבורי מופעי הקברט השונים בשנות השישים הועצמה על ידי הטלוויזיה באופן שלא היה מוכר עד אז. זה איפשר לבמה העליזה ול"הבמה הקטנה" (Kis Szinpad) (הבמה הקמרית של הבמה העליזה) להמשיך בתוכניות כמעט בלעדיות של שחקנים. כך למשל, חלק מהתוכניות היו מותאמות במיוחד עבור לאסלו קאבוש (קראוס), ואילו האחרות עבור אישטוון רוז'וש, בלה שאלאמון, לאסלו קזאל, ארווין קיבדי או לאסלו קלטי (קוֹהְן-כהן).
משנת 1967 היה טיבור רונה מנהל התיאטרון ודמות מגדירה כסופר. השיטה שלו הייתה שונה מזו של קלר, הוא ביקש להשמיע הכל ישירות כדי להפוך דעה שלילית לחיובית עם תפנית של 180 מעלות. שמו נקשר בביטול מורשת פולחן האישיות.
החל משנת 1982 התבקש דיולה בודרוגי למלא את תפקיד המנהל והציג מיד מערכת ניהול עסקית חדשה, תחת ניהולו הפך המווסד לתיאטרון שפעל עד אז כקברט.
בקיץ 1996, האספה הכללית של עיריית בודפשט בהחלטה מספר 1227/1996. (VIII. 29.) ביטל את הבמה העליזה כמוסד מתוקצב שמתוחזק על ידי עיריית בודפשט ללא "יורש חוקי". בבניין שלה - אחד הראשונים מבין התיאטראות - הוקמה חברת לתועלת ציבורית באותו שם.
במאים

פטר גאל (1951–1957)
אישטוואן פייר (1958–1967)
טיבור רונה (1967–1970)
בלה אבודי (1971–1975)
יוז'ף סלאי (1976–1982)
דיולה בודרוגי (1982–2001)
חברים לנצח

דז'ה קלר (1966)
טרי פייש
ארווין קיבדי (1994)
מאמרים קשורים

רחוב רוואי 18
תיאטרון צנטראל
הבמה העליזה (בודפשט, 2013)
ראו גם

אנדראס שיפוש ופטר דונאת: "מהמשבר הגדול" עד לשינוי המשטר - ספר לימוד לחקר ההיסטוריה של בודפשט, כרך 2 1930-1990, ארכיון ההון של בודפשט - אוניברסיטת אטווש לוראנד, הפקולטה לחינוך והכשרה